Diari Oficial de la Generalitat Valenciana


Sumari del DOGV 7483, del 11-03-2015 (2015/2180)

RESOLUCIÓ de 4 de març de 2015, del president de l'Agència Valenciana del Turisme, per la qual es convoquen les ajudes 2015 de l'Agència dirigides a les empreses turístiques de la Comunitat Valenciana.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7483

Data del DOGV
:   11-03-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/2180


Data del document
:   04-03-2015

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 4 de març de 2015, del president de l'Agència Valenciana del Turisme, per la qual es convoquen les ajudes 2015 de l'Agència dirigides a les empreses turístiques de la Comunitat Valenciana. [2015/2180]  
El Pla Estratègic Global del Turisme de la Comunitat Valenciana 2010-2020 té com un dels seus pilars estratègics afavorir la competitivitat de les empreses turístiques valencianes, promovent el seu desenrotllament tecnològic i la prestació de servicis diferenciats al turista amb l'objectiu d'aportar major valor afegit a la nostra oferta i contribuir tant a la seua diferenciació com a la desestacionalització de l'activitat en el conjunt del nostre territori.  
Per això, la Conselleria d'Economia, Indústria, Turisme i Ocupació, a través de l'Agència Valenciana del Turisme, realitza la convocatòria de les ajudes que s'articulen entorn dels programes que es recullen en l'annex 1 d'esta resolució com la materialització del seu compromís de suport al conjunt del sector turístic empresarial de la Comunitat Valenciana, promovent l'execució de projectes que contribuïsquen a elevar la seua competitivitat per mitjà de la incorporació d'aplicacions tecnològiques en la prestació de servicis turístics i el desenrotllament innovacions en les empreses, tant en els seus processos de gestió com de comercialització.  
Així, la convocatòria d'ajudes 2015 de l'Agència Valenciana del Turisme dirigides al sector empresarial cal entendre-la tant en el marc del Pla Estratègic Global del Turisme de la Comunitat Valenciana 2010-2020 com del desenrotllament de l'actual Pla Operatiu i de Màrqueting 2014-2015, articulant els diferents programes d'incentius sobre els següents eixos estratègics: cooperació publicoprivada, foment de la sostenibilitat i impuls a la I+D+i.  
La convocatòria, que s'instrumentalitza entorn dels programes «Foment de la gestió empresarial innovadora» i «Prestació de servicis innovadors de base tecnològica», perseguix la consecució dels següents objectius:  
- Impulsar la racionalització del consum de recursos naturals, així com la minimització dels impactes ambientals generats pels establiments turístics valencians sobre el seu entorn.  
- Fomentar l'ús dels establiments turístics en condicions tendents a la igualtat de totes les persones amb discapacitat, siguen quines siguen les seues limitacions, per mitjà de la incorporació de tecnologies dirigides a atendre la diversitat funcional, física, visual, auditiva, intelectual i orgànica dels clients.   
- Facilitar l'accés a les últimes aplicacions tècniques utilitzables en la indústria turística, i impulsar així la innovació en els processos de negoci i l'exercici d'activitats d'I+D+i.  
- I promoure l'accés a segments específics de la demanda turística, dissenyant la prestació de servicis de base tecnològica ajustats a les seues expectatives, així com la millora de la seua posada en mercat i comercialització.  
Per tot això, en virtut de les competències assignades pel Decret 209/2004, de 8 d'octubre, del Consell, pel qual s'aprova el Reglament de l'Agència Valenciana del Turisme, i d'acord amb el que establixen el Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana; la Llei 38/2003, de 17 de novembre, General de Subvencions, i l'Orde 34/2014, de 4 de novembre, de la Conselleria d'Economia, Indústria, Turisme i Ocupació, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme (DOCV 7397, 06.11.2014), i vista la proposta, de data 4 de març de 2015, del director de l'Agència Valenciana del Turisme i de conformitat amb esta, resolc:  
  
Article 1. Objecte  
L'objecte de la present resolució és la convocatòria d'ajudes a través dels programes d'actuació de l'Agència Valenciana del Turisme, per al desenrotllament de projectes impulsats per les empreses turístiques de la Comunitat Valenciana en 2015, destinats al foment de la gestió empresarial innovadora i la prestació de servicis innovadors de base tecnològica.  
  
Les ajudes i programes d'actuació esmentats s'arrepleguen en l'annex 1 d'esta resolució.  
Esta convocatòria està disponible en l'adreça d'Internet: www.turisme.gva.es.  
  
Article 2. Marc normatiu  
1. La present convocatòria d'ajudes estarà subjecta al que establix el Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana (DOCV 1509, 22.03.1991), així com en la Llei 38/2003, de 17 de novembre, General de Subvencions (BOE 276, 18.11.2003), en el Reial Decret 887/2006, de 21 de juny, pel qual s'aprova el Reglament de la Llei General de Subvencions (BOE 176, 25.07.2006), en el Decret 147/2007, de 7 de setembre, del Consell, pel qual regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, en l'Orde 34/2014, de 4 de novembre, de la Conselleria d'Economia, Indústria, Turisme i Ocupació, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme (DOCV 7397, 06.11.2014) i en la resta de la normativa vigent aplicable.  
  
2. Conformitat amb la normativa europea sobre ajudes públiques.  
a) Les ajudes convocades per esta resolució quedaran subjectes a les disposicions del Reglament (UE) número 1407/2013 de la Comissió, de 18 de desembre de 2013 (DOUE L 352, de 24.12.2013), relatiu a l'aplicació dels articles 107 i 108 del Tractat a les ajudes de minimis, i queden, per tant, exemptes de l'obligació de notificació prèvia a la Comissió Europea establida en l'article 108 apartat 3 del Tractat de Funcionament de la Unió Europea, atés que no reunixen tots els criteris establits en l'article 107.1 del dit Tractat; de manera que queden subjectes a les condicions establides en el mencionat Reglament de ajudes de minimis, en els termes establits en l'Orde 34/2014, de 4 de novembre, de la Conselleria d'Economia, Indústria, Turisme i Ocupació (DOCV 7397, 06.11.2014).   
L'import total de les ajudes de minimis concedides per un estat membre a una única empresa no serà superior als 200.000 euros durant qualsevol període de tres exercicis fiscals.   
b) Esta resolució de convocatòria d'ajudes ha sigut objecte d'informe previ a la Direcció General de Projectes i Fons Europeus de la Conselleria d'Hisenda i Administració Pública, de manera que complix el que disposa l'article 3, paràgraf 4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques (DOCV 5596, 11.09.2007).  
  
Article 3. Línies pressupostàries  
1. La concessió de les ajudes previstes en la present convocatòria està condicionada a l'existència de crèdit adequat i suficient en el pressupost de l'Agència Valenciana del Turisme per a l'any 2015.  
2. En compliment del que preveu l'article 47.11 del text refós de la Llei d'Hisenda Pública i d'acord amb el que establisca la Llei de Pressupostos de la Generalitat per a l'exercici 2015, amb destinació a l'Agència Valenciana del Turisme, les línies de crèdit i l'import global màxim destinat a la concessió de les ajudes previstes en la present convocatòria són les següents:   
a) 350.000 - amb càrrec a la línia pressupostària SE000958, del capítol VII, del pressupost 2015 de l'Agència Valenciana del Turisme.   
  
b) 150.000 - amb càrrec a la línia pressupostària SE000915, del capítol IV, del pressupost 2015 de l'Agència Valenciana del Turisme.   
  
Article 4. Beneficiaris  
1) Podran acollir-se als programes d'ajudes que es recullen en l'annex 1 d'esta resolució les empreses turístiques valencianes, sempre que estiguen degudament inscrites en el Registre General d'Empreses, Establiments i Professions Turístiques de la Comunitat Valenciana en la data de publicació d'esta convocatòria.  
2) Les condicions per a ser beneficiari hauran de mantindre's fins al moment del pagament de la subvenció.  
  
3) No podran accedir a la condició de beneficiari de les ajudes regulades en esta resolució aquells en qui concórrega alguna de les circumstàncies previstes en els apartats 2 i 3 de l'article 13 de la Llei 38/2003, de 17 de novembre, General de Subvencions (BOE 276, 18.11.2003).  
  
  
Article 5. Solicituds d'ajuda, lloc i termini de presentació   
1. Els interessats hauran de presentar una instància de solicitud degudament omplida, per mitjà del model que figura en l'annex II d'esta resolució, disponible igualment en l'adreça d'Internet: http://www.gva.es/downloads/publicados/IN/25539\_BI.pdf.  
2. El termini de presentació de solicituds serà d'un mes a partir de l'endemà de la publicació d'esta resolució en el Diari Oficial de la Comunitat Valenciana.  
3. Les solicituds podran presentar-se en el registre de l'Agència Valenciana del Turisme o per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
En cas que s'opte per presentar la solicitud en una oficina de correus, s'haurà de fer en sobre obert perquè siga datada i segellada en la dita oficina abans de ser certificada.  
4. Les solicituds podran presentar-se així mateix per via telemàtica, a través de l'adreça d'Internet de l'Agència Valenciana del Turisme en: http://www.turisme.gva.es/opencms/opencms/turisme/es/contents/sede\_electronica/sede\_electronica.html.  
5. L'interessat podrà autoritzar de manera expressa a la Conselleria d'Economia, Indústria, Turisme i Ocupació o a l'Agència Valenciana del Turisme, si és el cas, per a poder obtindre directament informació relativa a:   
a) Les dades d'identitat del solicitant o, en cas de tractar-se d'una persona jurídica, del seu representant, de conformitat amb el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic.  
b) El compliment de les obligacions fiscals i amb la Seguretat Social.  
No obstant això, en ambdós casos, el solicitant podrà denegar de manera expressa el consentiment, i per a això haurà d'aportar, bé fotocòpia del document nacional d'identitat, bé les corresponents certificacions.  
  
Article 6. Documentació que ha d'acompanyar a l'imprés de solicitud  
1. Amb caràcter general, totes les solicituds d'ajuda hauran d'anar acompanyades de la documentació següent:  
a) Quan es tracte d'una persona jurídica, s'haurà d'aportar documentació acreditativa de la identificació o constitució de l'empresa o entitat, consistent en fotocòpia de l'escriptura de constitució/estatuts actualitzada i acreditació de la inscripció en el Registre Mercantil o registre corresponent.  
b) Quan es tracte d'una persona jurídica, s'haurà d'aportar, a més, fotocòpia del NIF de l'empresa/entitat solicitant.  
c) Alta, o últim rebut de l'Impost d'Activitats Econòmiques (IAE), completat amb una declaració responsable de no haver-se donat de baixa en la matrícula de l'esmentat impost.   
Quan el solicitant estiga exempt de l'esmentat impost, acreditarà esta circumstància per mitjà de declaració responsable.  
d) Model de domiciliació bancària, segons imprés normalitzat Fitxa de manteniment de tercers (dades bancàries), segons model disponible en http://www.gva.es/downloads/publicados/IN/07687\_ES.pdf, així com certificat de l'entitat bancària acreditatiu de la titularitat del compte.  
e) Declaració responsable de no estar incurs en les prohibicions per a obtindre la condició de beneficiari establides en l'article 13, apartat 2 i següents, de la Llei 38/2003, de 17 de novembre, General de Subvencions.  
f) Declaració responsable sobre el compromís de complir les obligacions dels beneficiaris de subvencions establides en l'article 14 de la Llei 38/2003, de 17 de novembre, General de Subvencions.   
g) En cas de modificar el període de funcionament de l'establiment, comunicació/declaració responsable de solicitud d'este.  
h) Declaració responsable sobre:  
- Totes les ajudes de minimis rebudes en l'exercici fiscal en curs i en els dos exercicis anteriors subjectes al Reglament 1407/2013 de la Comissió, de 18 de desembre de 2013 o a altres reglaments de minimis.  
  
- Solicitud i/o obtenció d'altres ajudes procedents d'altres administracions o ens públics o privats per als mateixos costos subvencionables, així com d'altres ajudes públiques concedides en virtut d'un reglament d'exempció o d'una decisió adoptada per la Comissió Europea.  
  
i) Declaració acreditativa del compliment de la normativa sobre integració laboral de persones amb discapacitat i del percentatge de treballadors discapacitats en la plantilla de l'empresa.  
j) Cada projecte haurà d'anar acompanyat de pressupostos amb desglossament detallat per partides i preus unitaris corresponents a la inversió i/o actuació per a la qual se solicita la subvenció, i s'ha de tindre en compte que, de conformitat amb l'article 31.3 de la Llei 38/2003, de 17 de novembre, General de Subvencions, quan l'import del gasto subvencionable siga igual o superior a la quantia de 50.000 euros de cost per execució d'obra, o de 18.000 euros en el supòsit de subministrament de béns d'equip o prestació de servicis per empreses de consultoria o assistència tècnica, el beneficiari haurà de solicitar com a mínim tres ofertes de diferents proveïdors, amb caràcter previ a l'adquisició del compromís per a la prestació del servici o l'entrega del bé, llevat que per les especials característiques dels gastos subvencionables no hi haja en el mercat suficient nombre d'entitats que el subministren o presten, i en este cas s'haurà d'aportar un informe justificatiu de la busca infructuosa de proveïdors i motivar el caràcter especial del bé o servici.  
  
L'elecció entre les ofertes presentades, que s'hauran d'aportar en la solicitud de la subvenció, es farà d'acord amb criteris d'eficiència i economia, i s'ha de justificar expressament en una memòria l'elecció quan no recaiga en la proposta econòmica més avantatjosa.  
2. En funció del tipus d'inversió que s'haja de realitzar segons els casos, s'haurà d'aportar, a més:   
a) Si la inversió implica la realització d'obres, s'haurà d'aportar llicència municipal d'obres o justificant d'haver-la solicitada (solicitud i pagament de taxes), corresponent a l'activitat i pressupost de la inversió per a la qual se solicita incentiu i, en cas d'obres majors, projecte tècnic visat, així com qualssevol altres autoritzacions o llicències administratives que siguen preceptives. No obstant això, es podrà aportar declaració responsable per a les actuacions assenyalades en l'article 214 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (DOCV 7329, de 31.07.2014).  
En el supòsit d'aportar-se justificant de solicitud, la llicència municipal d'obres o, si és el cas, la declaració responsable s'haurà d'aportar en el moment de la justificació.  
b) Quan les inversions plantejades tinguen un termini d'execució superior a l'exercici pressupostari, les solicituds d'ajuda hauran d'anar acompanyades d'un projecte tècnic comprensiu de les partides i pressupostos a desenrotllar en cada una de les fases en què es pretenga executar el mencionat projecte.  
c) Si es tracta d'inversions en actius fixos, s'haurà d'aportar referència cadastral de l'immoble on s'haja de realitzar el projecte.   
d) Quan es tracte d'inversions en actius fixos, cada una de les solicituds per als distints programes haurà d'anar acompanyada de les respectives declaracions responsables sobre: no-destrucció d'ocupació, així com d'autofinançament en almenys un 30 % del projecte.  
3. Amb independència de la documentació mencionada en els apartats anteriors i en funció del tipus de projecte a desenrotllar, s'haurà d'aportar la documentació específica que per a cada programa figura en l'annex I a esta resolució.  
4. En cap cas es considerarà gasto subvencionable l'IVA, llevat que el solicitant aporte, juntament amb la solicitud, el corresponent acord de reconeixement de l'exempció dictat per l'Agència Estatal d'Administració Tributària i una declaració responsable de vigència de les circumstàncies que van permetre l'exempció.  
5. En compliment del Decret 165/2010, de 8 d'octubre, del Consell, pel qual s'establixen mesures de simplificació i reducció de càrregues administratives en els procediments gestionats per l'administració de la Generalitat i el seu sector públic, les declaracions responsables assenyalades en l'apartat 1, lletres e, f, h i i, l'apartat 2, lletres a i e i apartat 4, així com la vigència de documents ja aportats, s'ompliran utilitzant l'imprés normalitzat denominat «Declaracions responsables del sector empresarial», disponible en http://www.gva.es/downloads/publicados/IN/25938\_BI.pdf.  
De conformitat amb el que establix l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, examinada la documentació aportada, si esta no reunix els requisits exigits, es requerirà l'interessat perquè en un termini de 10 dies esmene la falta o acompanye la documentació necessària, amb indicació que si no ho fa així se li tindrà per desistit de les seues solicitud, prèvia resolució, que haurà de ser dictada en els termes que preveu l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
  
Article 7. Criteris de valoració de solicituds  
1. Les solicituds d'ajuda es concediran en règim de concurrència competitiva respectant els principis de publicitat i lliure concurrència, en funció de la puntuació obtinguda, i seran ateses mentres hi haja disponibilitat pressupostària adequada i suficient, de conformitat amb els criteris d'avaluació fixats.  
2. A cada una les solicituds presentades s'assignarà una puntuació que, com a màxim, podrà ser de 10 punts, en funció de la valoració que obtinga en l'aplicació dels criteris generals i específics d'avaluació, segons el que especifica cada un dels programes que figuren en l'annex I a esta resolució.  
3. Per al supòsit d'empat, tindran preferència en l'adjudicació aquells que hagen obtingut major puntuació en el criteri C «Interés turístic del projecte», de cada un dels programes. Si persistix un empat, es decidirà a favor de l'entitat que acredite ocupar un percentatge de treballadors discapacitats superior respecte a la plantilla de l'empresa, d'acord amb el que preveu la Llei 11/2003, de 10 d'abril (DOCV 4479, 11.04.2003), sobre l'estatut de les persones amb discapacitat de la Comunitat Valenciana.  
Si realitzat el procés anterior persistix un empat entre diversos solicitants, es procedirà a prorratejar el saldo disponible entre els solicitants empatats.  
  
Article 8. Tramitació de solicituds  
1. L'òrgan competent per a la instrucció del procediment de concessió de les ajudes emmarcades en la present resolució serà el Servici de Desenrotllament i Planificació Turística de l'Àrea de Foment de la Competitivitat Turística de l'Agència Valenciana del Turisme, el qual solicitarà, si és necessari, informe tècnic sobre els projectes presentats a altres àrees i/o servicis de l'Agència Valenciana del Turisme competents per raó de la matèria a avaluar.  
2. Una vegada informades les solicituds per l'òrgan instructor d'acord amb els criteris establits per a cada programa, es donarà trasllat d'una proposta d'avaluació de les solicituds a la Comissió d'Avaluació d'Ajudes per a la seua valoració. Esta proposta comprendrà l'import de les subvencions a atorgar.  
3. La Comissió d'avaluació d'ajudes tindrà la composició següent:  
  
Presidència  
Exercirà la presidència la persona que ostente la direcció de l'Àrea de Foment de la Competitivitat Turística.  
Vocals  
Exerciran de vocals les persones que exercixen:  
 - La direcció del Servici de Desenrotllament i Planificació.  
 - La direcció de la Unitat de Competitivitat, que exercirà la Secretaria.  
 - La direcció del Servici de Comunicació, Producte i Informació Turística.  
 - La direcció del Servici de Programació i Gestió Econòmica   
 - La direcció de la Unitat Jurídica i de Contractació.  
En cas de vacant, absència o malaltia dels membres de la comissió, estos podran ser substituïts per altres, designats pels titulars d'entre el personal tècnic dels seus respectius departaments.  
Quan per raó de les actuacions a avaluar es considere oportú, es podrà convocar tècnics especialistes i assessors en la matèria corresponent.   
4. En cas que l'import global màxim destinat a la concessió de les ajudes previstes en la present convocatòria fóra suficient per a atendre totes les solicituds presentades, es podrà procedir al prorrateig de l'esmentat import entre els beneficiaris de la subvenció, i en este cas no serà necessari establir l'orde de prelació de solicituds a què es referix l'apartat anterior.  
5. La Comissió d'Avaluació, a través de la persona titular de la direcció de l'Agència Valenciana del Turisme, elevarà proposta de concessió o denegació d'ajudes al president de l'Agència Valenciana del Turisme, que resoldrà sobre estes.  
  
Article 9. Resolució de concessió o denegació d'ajudes  
1. Quan la proposta de resolució siga desfavorable o d'inadmissió, serà notificada al solicitant, si se li donarà tràmit d'audiència per un termini de deu dies. Transcorregut este termini, la persona titular de la direcció de l'Agència Valenciana del Turisme elevarà proposta de resolució corresponent al president de l'Agència Valenciana del Turisme, qui resoldrà definitivament.   
2. Les resolucions dictades pel president de l'Agència Valenciana del Turisme posaran fi a la via administrativa, i el seu contingut es notificarà als interessats en els termes que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
3. Quan l'elevat nombre de beneficiaris així ho aconselle, la notificació, tant de les propostes de resolució com de les resolucions, podrà ser substituïda per la publicació en el DOCV, de conformitat amb el que establix el punt 2 de l'article 60 de l'esmentada Llei 30/1992, de 26 de novembre.  
4. El termini màxim per a emetre i notificar la resolució serà de sis mesos des de la finalització del termini de presentació de solicituds. Si la documentació exigida en cada programa no està completa, el termini es computarà a partir del dia de la presentació d'aquella.  
Transcorregut el dit termini sense que s'haja resolt i notificat, es considerarà desestimada la solicitud d'ajuda en els termes que preveu l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Article 10. Obligacions dels beneficiaris  
1. Complir totes les obligacions que s'establixen en l'article 8 de l'Orde 34/2014, de 4 de novembre, de la Conselleria d'Economia, Indústria, Turisme i Ocupació (DOCV 7397, 06.11.2014), i en qualsevol altra disposició en vigor, aplicable a estes ajudes.  
2. Respectar la normativa mediambiental vigent, de manera que s'assegure el desenrotllament dels objectius del projecte subvencionat dins d'un marc de desenrotllament sostenible i del foment a la protecció i millora del medi ambient, tal com s'arreplega en l'article 11 del Tractat de Funcionament de la Unió Europea. En especial, el projecte objecte d'ajuda haurà de sotmetre's al procediment d'Avaluació d'Impacte Ambiental (EIA) en els supòsits arreplegats en la Llei 21/2013, de 9 de desembre, d'Avaluació Ambiental (BOE 296, 11.12.2013) i en el Decret 162/1990, de 15 d'octubre, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental de la Comunitat Valenciana (DOCV 1412, 30.10.1990). Així mateix, haurà de complir, si és el cas, les obligacions establides en la Llei 6/2014, de 25 de juliol, de la Generalitat, de Prevenció, Qualitat i Control Ambiental d'Activitats a la Comunitat Valenciana (DOCV 7329, 31.07.23632).  
  
3. En el supòsit d'haver aportat, juntament amb la solicitud, justificant d'haver solicitat llicència municipal d'obres, el beneficiari haurà d'aportar en el moment de la justificació la llicència municipal d'obres o declaració responsable que la substituïsca, si és el cas.  
4. Conservar els documents originals justificatius relacionats amb els projectes subvencionats o còpies certificades conformes amb els originals mentres puguen ser objecte de les actuacions de comprovació i control, en algun dels suports següents:  
- Fotocòpies de documents originals.  
- Microfitxes de documents originals.  
- Versions electròniques de documents originals.  
- Documents que només existisquen en versió electrònica.  
  
5. L'incompliment de qualsevol d'estes obligacions podrà donar lloc a la revocació i, si és el cas, al reintegrament de les ajudes percebudes i a l'exigència de l'interés de demora des del moment del pagament de la subvenció.  
  
Article 11. Publicitat de les subvencions concedides  
L'Agència Valenciana del Turisme publicarà en el Diari Oficial de la Comunitat Valenciana la relació de les ajudes atorgades en l'exercici natural, amb expressió de la convocatòria, del programa i crèdit pressupostari a què s'imputen, beneficiari, quantitat concedida i finalitat o finalitats de la subvenció.  
Així mateix, es donarà publicitat de les subvencions concedides a través del subministrament de la informació pertinent a la Base de Dades Nacionals de Subvencions.  
  
En totes les actuacions que resulten beneficiàries de les ajudes convocades per mitjà de la present resolució haurà de figurar el distintiu en què es fa constar que en el projecte ha colaborat l'Agència Valenciana del Turisme, disponible en l'adreça d'Internet http://www.turisme.gva.es/opencms/opencms/turisme/es/contents/subvencion/subvencion.html'tam=, tal i com s'especifique en cada programa.   
  
Article 12. Justificació de gastos   
1. La justificació de l'actuació objecte d'ajuda s'haurà de realitzar d'acord amb el projecte subvencionat i en els termes fixats en la resolució de concessió de l'ajuda, per mitjà de la presentació, abans de la data de justificació assenyalada en la dita resolució, que en cap cas serà posterior a 15 de novembre de 2015, de compte justificatiu, que haurà d'anar acompanyada d'una memòria o informe final d'actuació, en compliment de les condicions imposades en les bases establides en l'article 11.2 de l'Orde 34/2014, de 4 de novembre, de la Conselleria d'Economia, Indústria, Turisme i Ocupació (DOCV 7397, 06.11.2014), en la present convocatòria i en la resolució de concessió, amb indicació de les activitats realitzades i dels resultats obtinguts, i també de la documentació original probatòria del gasto i acreditació dels pagaments efectuats.   
A este efecte, s'haurà de descarregar i omplir l'imprés normalitzat de compte justificatiu i de memòria final d'activitats i resultats disponibles en l'adreça d'Internet www.turisme.gva.es/ajudes.  
  
Les factures originals, una vegada presentades, seran estampillades i tornades al beneficiari per l'òrgan instructor corresponent sense que puguen substituir-se els estampillats per etiquetes adhesives.  
Com a justificants de pagament s'admetran: resguards de transferència (si englobara diverses factures, s'haurà d'aportar relació detallada d'estes), xecs i pagarés, en els termes següents:  
- Si la forma de pagament és una transferència bancària, esta es justificarà per mitjà de còpia del resguard del càrrec de la transferència, i haurà de figurar en el concepte de la transferència el número de factura o, en defecte d'esta, el concepte abonat.  
- Si la forma de pagament és el xec, el document justificatiu consistirà en:  
a) Un rebut, firmat i segellat pel proveïdor, en el qual s'ha d'especificar: la factura o documentació justificativa del gasto a què correspon el pagament i la seua data, el número i la data del xec; davall de la firma ha d'aparéixer el nom i el número del NIF de la persona que firma.  
  
b) Còpia d'extracte bancari del càrrec en compte corresponent a l'operació justificada.  
- Si la forma de pagament consistix en un pagaré, el document justificatiu consistirà en:  
a) Un rebut, firmat i segellat pel proveïdor, en el qual s'ha d'especificar: la factura o document justificatiu del gasto a què correspon el pagament i la seua data, el número i la data del venciment del pagaré; davall de la firma ha d'aparéixer el nom i el número del NIF de la persona que firma.  
b) Còpia d'extracte bancari del càrrec en compte corresponent a l'operació justificada.  
La data del venciment del xec o pagaré ha de ser anterior a la data de compliment de les condicions establides en la resolució de concessió o de la justificació i ha d'haver-se pagat efectivament.  
2. Les factures presentades per a la justificació dels projectes hauran de complir el que disposen el Reial Decret 1619/2012 de 30 de novembre, pel qual s'aprova el Reglament pel qual es regulen les obligacions de facturació (BOE 289, 01.12.2012), i la resta de normativa vigent.  
  
3. No s'acceptaran com a justificants de realització del projecte o activitat les factures derivades de la contractació amb empreses o entitats vinculades al beneficiari de l'ajuda en els termes que preveu l'article 29 de la Llei 38/2003 de 17 de novembre, General de Subvencions. Es considerarà que hi ha vinculació quan es done algun dels supòsits de l'article 68.2 del Reial Decret 887/2006, de 21 de juliol, pel qual s'aprova el Reglament de la Llei General de Subvencions.  
  
4. Quan del tràmit de justificació resulte que no s'ha executat l'actuació objecte d'ajuda en la seua totalitat i d'acord amb el projecte presentat i en els termes fixats en la resolució de concessió, l'òrgan instructor emetrà un informe motivat, del qual donarà audiència a l'interessat, després de la qual cosa elevarà proposta de minoració de l'ajuda concedida en seu dia.   
  
Article 13. Pagament de les ajudes  
1. L'Agència Valenciana del Turisme procedirà al pagament de l'ajuda una vegada el beneficiari haja executat el projecte o actuació en la seua totalitat o en les fases previstes, d'acord amb la solicitud presentada, sempre que haja complit totes les obligacions exigibles.   
2. En cas que l'import de cost subvencionable justificat de manera conforme siga inferior al cost subvencionable establit en la resolució de concessió, l'import de l'ajuda a lliurar disminuirà proporcionalment, i donarà lloc a la pèrdua parcial del dret al cobrament de la subvenció.  
  
3. En cas que el cost subvencionable justificat de manera conforme siga inferior a l'import mínim establit en cada programa d'esta resolució, perquè l'actuació siga subvencionable es produirà la perduda total del dret al cobrament de la subvenció concedida.  
4. L'alteració d'algunes de les característiques del projecte o activitat aprovats, l'incompliment de condicions i terminis establits en la resolució, la nula execució o execució parcial de la inversió, la falta o incompleta justificació de gastos efectivament realitzats i la concessió després de la presentació de la solicitud d'altres ajudes públiques o privades que en el seu conjunt excedisquen l'import del cost subvencionable de l'actuació, podran donar lloc a la pèrdua del dret al cobrament total o parcial de la subvenció concedida.  
  
Article 14. Control i inspecció  
1. La Conselleria d'Economia, Indústria, Turisme i Ocupació i l'Agència Valenciana del Turisme, per si mateixes, o a través de qualssevol persones o entitats que designen, podran en tot moment efectuar totes les actuacions de comprovació i verificació de la inversió o realització de l'actuació objecte d'ajuda que es consideren necessàries.  
  
2. El beneficiari i els tercers relacionats amb l'objecte de la subvenció o la seua justificació estaran així mateix obligats a sotmetre's a les actuacions de control financer dels òrgans de fiscalització de la Generalitat Valenciana en relació amb les subvencions o ajudes concedides.  
  
  
Article 15. Facultat per a dictar instruccions  
Es faculta la persona titular de la direcció de l'Agència Valenciana del Turisme per a dictar les disposicions i adoptar les mesures que considere oportunes per al desplegament i aplicació del que disposa la present resolució.  
  
Contra la present resolució, que posa fi a la via administrativa, es podrà interposar un recurs contenciós administratiu davant dels jutjats contenciosos administratius dins del termini de dos mesos comptats des de l'endemà de ser publicada i, potestativament, es podrà interposar un recurs de reposició davant del president de l'Agència Valenciana del Turisme en el termini d'un mes a comptar de l'endemà de la ser publicada, tot això de conformitat amb el que establixen els articles 107, 109, 116 i 117 de la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 4 de març de 2015.- El president de l'Agència Valenciana del Turisme: Máximo Buch Torralva.  
  
  
ANNEX I  
Programes d'Ajudes A Empreses Turístiques 2015  
  
Programa 1  
  
Foment de la gestió empresarial innovadora  
  
Objecte  
Incentivar el desenrotllament de projectes que contribuïsquen a l'increment de la competitivitat empresarial en àmbits com:  
- La racionalització del consum de recursos naturals i la minimització dels impactes ambientals generats pels establiments turístics valencians sobre el seu entorn.  
- L'accessibilitat i ús dels establiments turístics en condicions tendents a la igualtat de totes les persones amb discapacitat, siguen quines siguen les seues limitacions, per mitjà de la incorporació de tecnologies dirigides a atendre a la diversitat funcional, física, visual, auditiva, intelectual i orgànica dels clients.   
- O facilitar l'accés a les últimes aplicacions tècniques utilitzables en la indústria turística, impulsant així la innovació en els processos de negoci i l'exercici d'activitats d'I+D+i.  
  
Beneficiaris  
Empreses turístiques de la Comunitat Valenciana.  
Es consideraran empreses turístiques les persones físiques o jurídiques propietàries o explotadores d'establiments hotelers, campaments de turisme, blocs o conjunts d'apartaments turístics, allotjaments rurals, de restauració, agències de viatge, de turisme actiu i d'oferta turística complementària inscrites en el Registre General d'Empreses, Establiments i Professions Turístiques de la Comunitat Valenciana a la data de presentació de la seua solicitud.  
Així mateix, podran ser beneficiàries les empreses gestores de vivendes turístiques, sempre que siguen propietat de l'empresa explotadora o, si no ho són, si existix entre el titular i l'empresa explotadora un acord sobre l'obligació de destinar el bé al tràfic turístic durant un període que no podrà ser inferior a cinc anys.  
  
Actuacions subvencionables   
Seran subvencionables els gastos corresponents a projectes o actuacions que es desenrotllen durant l'exercici 2015.  
  
Inversions en projectes mediambientals:  
- Sistemes de monitorització de consums energètics o hídrics.  
- Sistemes de control automàtic de la iluminació o el reg.  
- Sistemes de control de temperatura, d'energia, de bombes o de ventiladors.  
- Sistemes d'aïllament tèrmic exterior en fatxades.  
  
Inversions en projectes tecnològics  
- Implantació i certificació d'Unitats d'Inteligència Turística segons la UNE 166006.  
- Incorporació de sistemes de gestió inteligent (domòtica) de l'establiment.  
- Incorporació de tecnologies Big Data que permeten un major coneixement de la demanda turística a través del maneig i tractament de dades per mitjà de tècniques d'anàlisi estadística. Solucions basades en el model de computació del núvol (cloud computing). Tecnologies NFC i solucions de facturació electrònica.  
  
Costos subvencionables i intensitat de les ajudes  
1. Formaran part del cost subvencionable les inversions en actius fixos nous relatius a infraestructures i/o equipaments relacionats amb l'objectiu del programa; en quedaran excloses aquelles que estiguen dirigides a funcions de manteniment o de mera substitució.  
  
2. Si el projecte consistix en implantació de sistemes interactius d'informació turística, es consideraran gastos subvencionables els dispositius (maquinari i programari) necessaris sempre que hi ha connexió a Internet, i serà un requisit que el sistema done accés al portal turístic de la Comunitat Valenciana.  
3. Si el projecte consistix en la implantació i certificació d'unitats d'inteligència turística d'acord amb la norma nacional UNE 166.006:2011 «Gestió de la I+D+i: Sistema de vigilància tecnològica i inteligència competitiva, l'ajuda es referirà al gasto corrent efectuat tant durant el procés d'implantació del dit sistema en l'establiment com en la fase posterior d'auditoria externa tendent a certificar el compliment dels requisits establits en la mencionada norma nacional.  
  
4. La intensitat de l'ajuda serà de fins al 50 per cent, amb un límit de 50.000 euros, en cas de gastos d'inversió i de fins al 70 per cent, amb un límit de 20.000 euros, quan es tracte de gastos corrents.  
  
5. Se establixen com a import mínim de l'actuació a realitzar per a ser subvencionable: en 20.000 euros, en gastos d'inversió i en 8.000 euros en gastos corrents.  
6. Seran d'aplicació els límits i regles d'acumulació previstos en l'article 14 apartat 1 de l'Orde 34/2014 de 4 de novembre per la qual es fixen les bases reguladores per a la convocatòria i concessió d'ajudes per l'Agència Valenciana del Turisme.  
  
Documentació específica a aportar amb la sol·licitud de l'ajuda  
L'exigida amb caràcter general en l'art 6 de la convocatòria, així com:  
Amb la solicitud d'ajuda: Memòria tècnica i econòmica del projecte a desenrotllar, omplida en l'imprés disponible en l'adreça d'Internet http://www.gva.es/downloads/publicados/IN/25203\_BI.pdf.  
  
Amb la justificació: Compte justificatiu disponible en http://www.gva.es/downloads/publicados/IN/25370\_BI.pdf i memòria final de resultats, disponible en http://www.gva.es/downloads/publicados/IN/25597\_BI.pdf.   
Els imports de les partides que componen l'actuació hauran d'estar valorats a preus de mercat. Estos costos podran ser revisats per a ajustar la seua valoració, d'acord amb el que establix l'article 33 de la Llei 38/2003, de 17 de novembre, General de Subvencions.  
  
A més de la informació i documentació assenyalada es podrà requerir qualsevol altra que es considera necessària per a la tramitació de la solicitud.  
  
Criteris de valoració de sol·licituds  
Les ajudes es concediran en règim de concurrència competitiva; per a la valoració dels projectes es consideraran els criteris següents:  
Criteri A. Condició del solicitant  
S'assignarà fins a un màxim de 5 punts en funció de l'escala següent:  
- 1 punt quan el període de funcionament de l'establiment comprenga tot l'any o bé quan l'objecte de la inversió vaja dirigit a augmentar el seu actual període de funcionament, i que este cobrisca almenys 10 dels 12 mesos de l'any.  
- 1 punt quan el solicitant mantinga, en data presentació de la seua solicitud d'ajuda, almenys el 20 per cent de les contractacions efectuades durant la campanya estival 2014.   
- 1 punt quan l'establiment incorpore més d'un 50 per cent de dones en la plantilla de l'empresa en termes treballador/any.   
  
- 1 punt quan el solicitant acredite la possessió d'un certificat de gestió de qualitat, gestió mediambiental o accessibilitat universal en l'establiment objecte de l'actuació d'entre les modalitats reconegudes pel programa Qualitur de l'Agència Valenciana del Turisme.  
  
- 1 punt quan participe en la plataforma Travel Open Apps.  
  
Criteri B. Abast del projecte   
Es valorarà amb un màxim de 3 punts en funció de l'escala següent:  
  
- 3 punts si l'actuació es du a terme sobre un allotjament turístic hoteler.  
- 2 punts si l'actuació es du a terme sobre una altra modalitat d'allotjament.  
- 1 punt si l'actuació es du a terme sobre un establiment no dedicat a l'allotjament  
  
Criteri C. Interés turístic del projecte  
Es valorarà amb un màxim de 2 punts en funció de l'escala següent:  
  
- Fins a 1 punt si la iniciativa es dirigix a donar resposta a requeriments de l'empresa en àmbits com la generació de coneixement o la innovació en els processos de negoci.  
- Fins a 1 punt en funció del grau d'innovació i singularitat de la iniciativa a desenrotllar.   
Per a la resolució favorable de l'expedient, el projecte haurà d'obtindre almenys 1 punt relatiu al criteri C   
La puntuació màxima que es pot obtindre és de 10 punts.  
  
  
Programa 2  
  
Prestació de servicis innovadors de base tecnològica   
  
Objecte  
Impulsar l'aplicació d'avanços tecnològics en els establiments turístics valencians tendents a:  
- Facilitar l'accés de segments concrets de la demanda turística a servicis definits per a satisfer les seues expectatives i promoure la seua fidelització.  
- Millorar la posada en mercat dels servicis que oferixen les empreses turístiques i la seua comercialització.  
  
Beneficiaris  
Empreses turístiques de la Comunitat Valenciana.  
Es consideraran empreses turístiques les persones físiques o jurídiques propietàries o explotadores d'establiments hotelers, campaments de turisme, blocs o conjunts d'apartaments turístics, allotjaments rurals, de restauració, agències de viatge, de turisme actiu i d'oferta turística complementària inscrites en el Registre General d'Empreses, Establiments i Professions Turístiques de la Comunitat Valenciana a la data de presentació de la seua solicitud.  
Així mateix, podran ser beneficiàries les empreses gestores de vivendes turístiques, sempre que estos siguen propietat de l'empresa explotadora o, si no ho són, si existix entre el titular i l'empresa explotadora un acord sobre l'obligació de destinar el bé al tràfic turístic durant un període que no podrà ser inferior a cinc anys.  
  
Actuacions subvencionables  
Seran subvencionables els gastos corresponents a projectes o actuacions que es duen a terme durant l'exercici 2015.  
- Implantació de sistemes interactius d'informació turística, com ara: instalació de pantalles interactives en les habitacions i en els punts d'acollida dels establiments turístics adquisició de Smart TV, així com tauletes tàctils i programari de gestió   
- Instalació de sistemes d'obertura inteligent de portes.  
- Incorporació de tecnologies en els establiments que permeten la comunicació de veu i dades sense utilitzar cables (wifi), incloent-hi les habitacions.  
  
Costos subvencionables i intensitat de les ajudes  
1. Formaran part del cost subvencionable les inversions en actius fixos nous relatius a infraestructures i/o equipament relacionats amb l'objectiu del programa, i en queden excloses aquelles que estiguen dirigides a funcions de manteniment o de mera substitució.  
2. Si el projecte consistix en implantació de sistemes interactius d'informació turística, es consideraran gastos subvencionables els dispositius (maquinari i programari) necessaris sempre que hi haja connexió a Internet; és un requisit que el sistema done accés al portal turístic de la Comunitat Valenciana.  
3. La intensitat de l'ajuda serà de fins al 50 per cent, amb un límit de 50.000 euros, en cas de gastos d'inversió i de fins al 70 per cent, amb un límit de 20.000 euros, quan es tracte de gastos corrents.  
4. Se establixen com a import mínim de l'actuació a realitzar per a ser subvencionable: en 20.000 euros, en gastos d'inversió, i en 8.000 euros en gastos corrents.   
5. Seran d'aplicació els límits i les regles d'acumulació previstos en l'article 14 apartat 1 de l'Orde 34/2014, de 4 de novembre, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme.  
  
Documentació específica a aportar amb la sol·licitud de l'ajuda  
L'exigida amb caràcter general en l'article 6 de la convocatòria, així com:  
Amb la solicitud d'ajuda: Memòria tècnica i econòmica del projecte a desenrotllar, omplida en l'imprés disponible en l'adreça d'Internet http://www.gva.es/downloads/publicados/IN/25170\_BI.pdf.  
  
Amb la justificació: Compte justificatiu http://www.gva.es/downloads/publicados/IN/25285\_BI.pdf i memòria final de resultats, a omplir en els impresos disponibles en http://www.gva.es/downloads/publicados/IN/25527\_BI.pdf.  
Els imports de les partides que componen l'actuació hauran d'estar valorats a preus de mercat. Estos costos podran ser revisats per a ajustar la seua valoració, d'acord amb el que establix l'article 33 de la Llei 38/2003, de 17 de novembre, General de Subvencions.  
  
Qüestionari degudament omplit, relatiu als criteris de valoració d'este programa, segons model disponible en www.turisme.gva.es.  
  
A més de la informació i documentació assenyalada, es podrà requerir qualsevol altra que es considere necessària per a la tramitació de la solicitud.  
  
Criteris de valoració de sol·licituds  
Les ajudes es concediran en règim de concurrència competitiva, i per a la valoració dels projectes es consideraran els criteris següents:  
Criteri A. Condició del solicitant  
S'assignarà fins a un màxim de 5 punts en funció de l'escala següent:  
- 1 punt quan el període de funcionament de l'establiment comprenga tot l'any o bé quan l'objecte de la inversió vaja dirigit a augmentar el seu actual període de funcionament, que cobrirà almenys 10 dels 12 mesos de l'any.  
- 1 punt quan el solicitant mantinga, en data presentació de la seua solicitud d'ajuda, almenys el 20 per cent de les contractacions efectuades durant la campanya estival 2014.   
- 1 punt quan l'establiment incorpore més d'un 50 per cent de dones en la plantilla de l'empresa en termes treballador/any.   
  
- 1 punt quan el solicitant acredite la possessió d'un certificat de gestió de qualitat, gestió mediambiental o accessibilitat universal en l'establiment objecte de l'actuació d'entre les modalitats reconegudes pel programa Qualitur de l'Agència Valenciana del Turisme.  
  
- 1 punt quan participe en la plataforma Travel Open Apps.  
  
Criteri B. Abast del projecte   
Es valorarà amb un màxim de 3 punts en funció de l'escala següent:  
  
- 3 punts si l'actuació es du a terme sobre un allotjament turístic hoteler.  
- 2 punts si l'actuació es du a terme sobre una altra modalitat d'allotjament.  
- 1 punt si l'actuació es desenrotlla sobre un establiment no dedicat a l'allotjament.  
Criteri C. Interés turístic del projecte  
Es valorarà amb un màxim de 2 punts en funció de l'escala següent:  
  
- Fins a 1 punt si la iniciativa es dirigix a donar resposta a requeriments dels següents segments de demanda: persones amb discapacitat, turisme familiar i turisme sènior.   
- Fins a 1punt en funció del grau d'innovació i singularitat de la iniciativa a desenrotllar.   
Per a la resolució favorable de l'expedient, el projecte haurà d'obtindre almenys 1 punt relatiu al criteri C   
  
La puntuació màxima que es pot obtindre és de 10 punts.